พระราชกฤษฎีกาพระราชกฤษฎีกาว่าด้วยครุยวิทยฐานะกรรมการสภามหาวิทยาลัยอธิการบดี รองอธิการบดีคณบดี ผู้อำนวยการสถาบัน ผู้อำนวยการสำนักและคณาจารย์มหาวิทยาลัยรามคำแหงพ.ศ. ๒๕๓๕[๑] ภูมิพลอดุลยเดช ป.ร.ให้ไว้ ณ วันที่ ๑๕กันยายน พ.ศ. ๒๕๓๕เป็นปีที่ ๔๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงครุยวิทยฐานะกรรมการสภามหาวิทยาลัยอธิการบดี รองอธิการบดี คณบดี ผู้อำนวยการสถาบัน ผู้อำนวยการสำนักและคณาจารย์ มหาวิทยาลัยรามคำแหงอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๔๖ วรรคสองแห่งพระราชบัญญัติมหาวิทยาลัยรามคำแหง พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติมหาวิทยาลัยรามคำแหง(ฉบับที่ ๒) พ.ศ. ๒๕๒๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้เรียกว่า "พระราชกฤษฎีกาว่าด้วยครุยวิทยฐานะกรรมการสภามหาวิทยาลัยอธิการบดี รองอธิการบดี คณบดี ผู้อำนวยการสถาบัน ผู้อำนวยการสำนักและคณาจารย์มหาวิทยาลัยรามคำแหงพ.ศ. ๒๕๓๕"มาตรา ๒พระราชกฤษฎีกานี้ให้ใช้บังคับตั้งแต่วันที่ ๑๗ ธันวาคม พ.ศ.๒๕๓๔ เป็นต้นไปมาตรา ๓ให้ยกเลิกพระราชกฤษฎีกาว่าด้วยครุยวิทยฐานะของกรรมการสภามหาวิทยาลัย อธิการบดีรองอธิการบดี คณบดี ผู้อำนวยการสถาบัน ผู้อำนวยการสำนักและคณาจารย์มหาวิทยาลัยรามคำแหงพ.ศ. ๒๕๒๑มาตรา ๔ให้กำหนดลักษณะ ชนิด ประเภท และส่วนประกอบของครุยวิทยฐานะกรรมการสภามหาวิทยาลัยอธิการบดี รองอธิการบดี คณบดี ผู้อำนวยการสถาบัน ผู้อำนวยการสำนักและคณาจารย์มหาวิทยาลัยรามคำแหงดังนี้(๑) คณาจารย์มหาวิทยาลัยเป็นเสื้อคลุมทำด้วยผ้าทึบสีดำยาวเหนือข้อเท้า ประมาณ ๑๕ เซนติเมตรหลังจีบตัวเสื้อผ่าอกตลอด มีแถบกำมะหยี่สีน้ำเงินเข้มกว้าง ๖ เซนติเมตรเย็บติดเป็นสาบตลอดด้านหน้าทั้งสองข้าง มีแถบกำมะหยี่สีเหลืองทองกว้าง ๒ เซนติเมตรขลิบริมสาบแถบสีน้ำเงินทั้งสองด้าน มีไหมสีทองกว้าง ๖ มิลลิเมตรติดขอบด้านในห่างจากกำมะหยี่สีเหลืองทอง ๖ มิลลิเมตรแขนเสื้อจีบปลายบานยาวระดับข้อมือ ผ้าคล้องคอด้านนอกทำด้วยผ้ากำมะหยี่สีดำมีแถบกำมะหยี่สีน้ำเงินกว้าง๘.๕ เซนติเมตร และพลิกเป็นขลิบด้านในกว้าง ๑ เซนติเมตรมีแถบแถบกำมะหยี่สีเหลืองทองกว้าง ๒ เซนติเมตร ขลิบริมด้านนอก ด้านในทำด้วยผ้าแพรสีน้ำเงินมีแถบกำมะหยี่สีเหลืองทองกว้าง ๒ เซนติเมตร จำนวน ๔ แถบ ติดเรียงกัน แต่ละแถบห่างกัน๒ เซนติเมตร มีเข็มพระบรมรูปพ่อขุนรามคำแหงมหาราชประทับบนพระแท่นมนังคศิลาอาสน์พระหัตถ์ขวาทรงถือหนังสือ ทั้งหมดทำด้วยโลหะสีทองประดิษฐานอยู่เบื้องหน้าหลักศิลาจารึกพื้นหลักศิลาจารึกลงยาสีน้ำเงินตอนล่างมีอักษรชื่อมหาวิทยาลัยรามคำแหง ขนาดกว้าง ๔ เซนติเมตร สูง ๕เซนติเมตร ติดบนแถบเสื้อสีน้ำเงินด้านซ้าย(๒) กรรมการสภามหาวิทยาลัย อธิการบดี รองอธิการบดี คณบดีผู้อำนวยการสถาบัน ผู้อำนวยการสำนัก เช่นเดียวกับคณาจารย์ของมหาวิทยาลัยเว้นแต่กลางแขนเสื้อทั้งสองข้างติดแถบกำมะหยี่สีน้ำเงินกว้าง ๕ เซนติเมตรขลิบไหมสีทองกว้าง ๖ มิลลิเมตร จำนวน ๔ แถบ ติดเรียงกัน แต่ละแถบห่างกัน ๕ เซนติเมตร(๓) นายกสภามหาวิทยาลัย เช่นเดียวกับกรรมการสภามหาวิทยาลัยอธิการบดี รองอธิการบดี คณบดี ผู้อำนวยการสถาบัน ผู้อำนวยการสำนักเว้นแต่มีสายสร้อยทำด้วยโลหะสีทองห้อยลงมาจากบ่าทั้งสองข้างและมีเข็มพระบรมรูปพ่อขุนรามคำแหงมหาราชประดับอยู่ที่กึ่งกลางของสายสร้อยมาตรา ๕ให้มหาวิทยาลัยรามคำแหงจัดทำครุยวิทยฐานะกรรมการสภามหาวิทยาลัย อธิการบดีรองอธิการบดี คณบดี ผู้อำนวยการสถาบัน ผู้อำนวยการสำนักและคณาจารย์มหาวิทยาลัยตามพระราชกฤษฎีกานี้ขึ้นไว้เป็นตัวอย่างมาตรา ๖ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากลักษณะ ชนิด ประเภท และส่วนประกอบของครุยวิทยฐานะของกรรมการสภามหาวิทยาลัยอธิการบดี รองอธิการบดี คณบดี ผู้อำนวยการสถาบันผู้อำนวยการสำนักและคณาจารย์มหาวิทยาลัยรามคำแหงยังไม่เหมาะสมสมควรปรับปรุงครุยวิทยฐานะของผู้ดำรงตำแหน่งดังกล่าวใหม่ให้เหมาะสมยิ่งขึ้นและกำหนดครุยวิทยฐานะของนายกสภามหาวิทยาลัยเพิ่มเติมขึ้น และเนื่องจากมาตรา ๔๖วรรคสอง แห่งพระราชบัญญัติมหาวิทยาลัยรามคำแหง พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติมหาวิทยาลัยรามคำแหง(ฉบับที่ ๒) พ.ศ. ๒๕๒๑ บัญญัติว่า การกำหนดลักษณะ ชนิด ประเภทและส่วนประกอบของครุยวิทยฐานะและเข็มวิทยฐานะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้มณฑิตา/ผู้จัดทำ๒ กุมภาพันธ์ ๒๕๕๔วิภา/ผู้ตรวจ๒๗ พฤษภาคม ๒๕๕๔[๑] ราชกิจจานุเบกษาเล่ม ๑๐๙/ตอนที่ ๑๐๒/หน้า ๔๗/๒๔ กันยายน ๒๕๓๕